“ஜவுஹராபாதைச் சேர்ந்த பதின் வயதுச் சிறுவனான ஸாஹித் இக்பால் மௌலானா மௌதூதியைக் கொலை செய்யும் தன் எண்ணத்தை மாற்றிக் கொண்டு லாஹுரிலுள்ள ஜமாத்தின் தலைமையகத்தில் ஜமாத் பணியாளர்கள் முன், ஞாயிற்றுக் கிழமை மாலை சரணடைந்தான். 14 வயதான ஸாஹித் இக்பால் பத்திரிக்கையாளர் கூட்டத்தில் கூறுகையில், ஆகஸ்டில் ஜவுஹராபாதில் நடந்த ஒரு பொதுக் கூட்டத்தில் ஜாமியதுல் உலமாவின் ஹஸார்வி குழுவைச் சார்ந்த மௌலானா ஸியாவுல் காசிம் ஆற்றிய உரையைக் கேட்ட பின்னர், மௌலானா மௌதூதியைக் கொலை செய்யத் திட்டமிட்டதாகக் கூறினான். அவனது கூற்றின் படி அக்கூட்டத்தில், மௌதூதி திருத்தூதரை களங்கப்படுத்தினார் என்றும், குர்ஆனின் ஒரு பாதியை மட்டுமே நம்பினார் என்றும் அந்த மௌலானா அவர் மீது குற்றம் சாட்டினார். ஏழாம் வகுப்பு மாணவனான அச்சிறுவன் மேலும் கூறுகையில் “எதிரிகள் தனக்கெதிராக எத்தகைய வசைச்சொற்களைப் பிரயோகிப்பினும் தான் அவர்களுக்கெதிராக அசிங்கமான மொழியையும் பழிப்புரைகளையும் பயன்படுத்தப் போவதில்லை” என அசர் தொழுகைக்குப் பின் கேள்வி கேட்டவர்களிடம் மௌலானா மௌதூதி கூறியதைப் கேட்டு தான் கவரப்பட்டதாகக் கூறினான். மேலும் மௌலானாவின் “ஒளி மிகுந்த” முகத்தைக் கண்டும் “குடிகாரர்கள் இஸ்லாத்தை பாகிஸ்தானில் பரப்ப முடியாது” என்ற அவரது கூற்றைக் கேட்டும் தான் வெகுவாக கவரப்பட்டதாகக் கூறினான்.